লেজার ডায়োড
লেজার ডায়োড আলোক নিঃসারী ডায়োডের মত অর্ধপরিবাহী যন্ত্র, যেটি ডায়োডের পি-এন সংযোগে লেজার রশ্মি তৈরি করে। লেজার ডায়োড বৈদ্যুতিক শক্তিকে সরাসরি আলোতে রূপান্তর করতে পারে। বর্তমানে লেজার ডায়োডের সীমা অবলোহিত থেকে অতি-বেগুনি তরঙ্গ পর্যন্ত। লেজার ডায়োড অপটিক্যাল ফাইবার যোগাযোগে, বারকোড রিডারে, লেজার পয়েন্টারে, সিডি/ডিভিডি/নীল-রশ্মি ডিস্ক রিডিং/রেকর্ডিংয়ে, লেজার প্রিন্টিং, লেজার স্ক্যানিং এবং আলোক রশ্মি দিয়ে আলোকসজ্জা ইত্যাদি ক্ষেত্রে বহুল ব্যবহৃত হচ্ছে।